સુરેન્દ્રનગર: હળવદ-માળિયા હાઈવે પર સોમવારે વહેલી સવારે મૂળ કચ્છના અને મુંબઈ સ્થાયી થયેલા છ મિત્રોની કારને ગમખ્વાર અકસ્માત થતાં તેમાંથી 3 મિત્રોના ઘટનાસ્થળે જ મોત નીપજ્યાં હતા. જ્યારે અન્ય ત્રણ મિત્રોને ઈજાઓ પહોંચી હતી. મૂળ કચ્છના રાપર પંથકના અને મુંબઈ સ્થાયી થયેલા મિત્રો કાર લઈને મુંબઈ જતા હતા ત્યારે આ અકસ્માત સર્જાયો હતો. અકસ્માત એટલો ભયાનક હતો કે કારનો કડૂસલો બોલી ગયો હતો.